Астана қаласы город Астана

**"Қазақстан Республикасының аумағы бойынша автокөлік құралдарының өтуі үшін мемлекеттік баж және алым сомасын бюджетке төлеу бойынша қатаң есептілік бланкілерінің нысандарын бекіту туралы"**

Қазақстан Республикасы Салық кодексінің 614 бабының 3 тармағына және 672 бабының 3 тармағына сәйкес БҰЙЫРАМЫН:

1. Нысандарды бекіту:

1) осы бұйрыққа 1-қосымшаға сәйкес салық заңнамасында көзделген жағдайларда қолма-қол ақшаны қабылдау үшін мемлекеттік баж сомасын бюджетке төлеу жөніндегі қатаң есептілік бланкісі;

2) осы бұйрыққа 2-қосымшаға сәйкес Қазақстан Республикасының аумағы бойынша автокөлік құралдарының жол жүруі үшін алым сомасын бюджетке төлеу жөніндегі қатаң есептілік бланкісі.

2. "Салық төлеуші-жеке тұлға төлейтін мүлікке, көлік құралдарына және жер салығына салынатын салықтарды жинауға арналған түбіртек нысандарын және салық заңнамасында көзделген жағдайларда қолма-қол ақшаны қабылдау үшін қатаң есептілік бланкісін бекіту туралы" Қазақстан Республикасы Қаржы министрінің 2018 жылғы 26 қаңтардағы №71 бұйрығының (19 ақпан 2018 жыл № 16382 нормативтік құқықтық актілерді мемлекеттік тіркеу тізілімінде тіркелген күші жойылды деп танылсын.).

3. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) Осы бұйрықтың Қазақстан Республикасының Әділет министрлігінде мемлекеттік тіркелуі;

2) Осы бұйрық ресми жарияланғаннан кейін оны Қазақстан Республикасы Қаржы министрлігінің интернет - ресурсында орналастыруды;

3) Осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

4. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Лауазымы** |  | **ТАӘ** |

«КЕЛІСІЛДІ»

Қазақстан Республикасының

Әділет Министрлігі